“६० वर्षमा पर्यटकीय गाउँको परिचय पाएको वारपाक १० सेकेण्डमा स्वाहा भयो” स्थानीय खेमराज घलेले भन्नुभयो, “अब पहिलेको वारपाक बनाउन यो पुस्ताबाट सम्भव छैन ।” हुन पनि हो, गाविसभरका १४ सय ७० मध्ये वारपाक गाउँ ११ शय बढी ७२ घरधुरीको वस्ती हो । प्राय एकैनासे घरधुरीको यो वस्तीका जम्मा ४ वटा घरमात्रै भुकम्पबाट सुरक्षित छन् । बाँकी केही पक्की घर ठाउँ ठाउँमा चिरिएका छन् भने ९५ प्रतिशत भन्दा बढी घरको जग कहाँ थियो भनेर थाहा पाउन सकिने अवस्थासम्म छैन ।
